《留题授上人曲肱斋》
宋代·汪澈

一室安贴钵，{左秃右贵}然了性空。
曲肱忘世梦，行脚本家了。
山静人稀到，窗开意不穷。
我来频假寐，乐亦在其中。

作者简介：（1109—1171）饶州浮梁人，原籍新安，字明远。高宗绍兴八年进士。教授衡州、沅州。历监察御史、殿中侍御史，擢侍御史。以左相汤思退不协人望，与陈俊卿劾罢之。迁御史中丞，出任湖北、京西宣谕使。三十二年，入为参知政事，与宰相陈康伯同赞内禅。孝宗即位，奉命督军荆襄，募闲民汰冗卒以屯田。乾道元年，拜枢密使。先后荐知名士达一百十八人。后历任鄂州安抚使兼知州事、福建安抚使兼知福州等职。卒谥庄敏。